section_heading: Mladost i obrazovanje
paragraph_text: Plevnik je slovenskog podrijetla. Djed mu je bio Ivan Dobravec Plevnik, novinar i književnik, jedan od osnivača Hrvatskog novinarskog društva. Danko Plevnik rođen je u Karlovcu; tamo je završio Osnovnu školu Daragojle Jarnević te maturirao u Gimnaziji "Dr. Ivan Ribar". Jugoslavenske jezike i književnost i filozofiju diplomirao je 1976. godine na Filozofskom fakultetu u Zagrebu. Magistrirao je informacijske znanosti na Sveučilištu u Zagrebu 1979., gdje je 1986. postao i prvi doktor informacijskih znanosti u Hrvatskoj.